Dalvíkurbyggð hefur ákveðið að styrkja Björgunarsveitina Dalvík um 3 milljónir króna núna í desember , vegna dýrmæts og óeigingjarns framlags þeirra til samfélagsins á ögurstundum . Tilkynning frá Sveitarstjórn Dalvíkurbyggðar : Í veðurhamförum liðinnar viku gegndi Björgunarsveitin Dalvík lykilhlutverki í viðbragðsaðgerðum . Liðsmenn sveitarinnar stóðu vaktina dag og nótt , leiddu aðgerðir í dölunum og lögðu sig í margvíslega hættu í hjálparstörfum sínum . Þarna eru okkar sérfræðingar sem hafa kunnáttu til að takast á við erfiðar aðstæður og eru vel tækjum búnir . Sálgæsluhlutverk björgunarsveitarmanna er einnig mjög mikilvægur og þakkarverður þáttur í þeirra störfum . Í svona aðstæðum er Björgunarsveitin okkar lykilaðili .